N á v r h

                                                               Z á k o n

                                                   z ............................ 2003,

ktorým sa mení a dopĺňa zákon č. 13/2002 Z.z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov v znení zákona  č. 457/2002 Z.z.

Národná rada Slovenskej republiky sa uzniesla na tomto zákone :

Čl. I 

Zákon č. 13/2002 Z.z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov v znení zákona  č. 457/2002 Z.z. sa mení a dopĺňa takto:

1.	V § 3 ods. 2 písm. c) sa za slovo “určenie” vkladajú slová “majetok štátu vedený v účtovníctve, ocenený podľa osobitného predpisu, ^11)  určenie.”.

2.	V § 3 ods. 2 písm. j) sa na konci vypúšťajú slová “(bez návrhu členov na personálne obsadenie orgánov neziskovej organizácie)”.

3.	V § 4 ods. 1 písmeno a) znie:

“ a) súpis nehnuteľného majetku podľa údajov katastra nehnuteľností  vrátane jeho ocenenia znaleckým posudkom,  súpis hnuteľného majetku vrátane jeho ocenenia znaleckým posudkom, ^8a) ak vkladom sú peňažné prostriedky, výšku peňažného vkladu záujemca preukazuje potvrdením banky o výške vkladu na vkladnej knižke alebo na účte v banke,”.  
	
	Poznámka pod čiarou k odkazu 8a znie:
	
       “ ^8a)  § 21 ods. 6 zákona č. 36/1967 Zb. o znalcoch a tlmočníkoch v znení zákona č. 283/2000 Z.z.”.          

4.	V § 5 ods. 1 druhá veta znie: 
 
“ Návrh na vydanie rozhodnutia o transformácii obsahuje náležitosti podľa odseku 3.”.

5.	V § 5 ods. 3 písmeno b) znie:
“b) majetok štátu vedený v účtovníctve, ocenený podľa osobitného predpisu ^11), ktorý ústredný orgán vkladá do neziskovej organizácie a finančné vymedzenie majetku, ktorý záujemca vkladá do neziskovej organizácie,”.

6.	 V § 5 odsek 4 znie :

“ (4) Rozhodnutie o transformácií zverejňuje vláda v Obchodnom vestníku.”.
   
7.    V poznámke pod čiarou k odkazu 11 sa citácia “Zákon Slovenskej národnej rady č. 563/1991 Zb. o účtovníctve v znení neskorších predpisov” nahrádza citáciou “§ 24 až 28 zákona č. 431/2002 Z.z. o účtovníctve.”.

8.	Za § 8 sa vkladá § 9, ktorý vrátane nadpisu  znie:

“ § 9

Prechodné ustanovenie 

Konanie o premene niektorej rozpočtovej organizácie alebo príspevkovej organizácie na neziskovú organizáciu neukončené  do 1. augusta 2003 sa dokončí podľa doterajších predpisov.”.
Čl. II

Tento zákon nadobúda účinnosť 1. augusta 2003.